
Ehitusloa andmine (Kraavi tn 2 // Kraavi tänav)
1. ASJAOLUD JA MENETLUSE KÄIK

23.12.2022 ehitisregistri elektroonilisse keskkonda laekus läbivaatamiseks ehitusloa taotlus nr  2211271/34300 Kraavi tn 2 // Kraavi tänav kinnistutel Narva Vanalinna Riigikooli hooviala ja selle teenindamiseks vajalike ehitiste (kanalisatsiooni- ja sademeveetorustike K11, K21, K2) rajamiseks koos ehitusprojektiga  „NVR_PP_Kraavi2“, peaprojekteerija OÜ Lootuspark. 
Ehitisregistri keskkonnas oli genereeritud ehitusloa eelnõu nr 342426, mis suunati ehitisregistri kaudu kooskõlastamiseks ja arvamuse avaldamiseks Narva Linnavalitsuse Arhitektuuri- ja Linnaplaneerimise Ametile, Narva Linnavalitsuse Linnamajandusametile,   AS-le Riigi Kinnisvara, Haridus- ja Teadusministeeriumile, AS-le Gaasivõrk, OÜ-le VKG Elektrivõrgud, AS-le Narva Vesi. Kõnealused menetlusosalised esitasid oma kooskõlastused ja nõusolekud.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

03.04.2023 lõplikult kõrvaldatud puudustega ehitusprojekti uus versioon  “NVR_PP_v03_Kraavi2“ on ehitisregistri keskkonnas projekteerija poolt taasesitatud.

Narva Linnavalitsuse Arhitektuuri- ja Linnaplaneerimise Amet on seisukohal, et

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega.
Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ ning seetõttu eelhinnangut vastavalt KeHJS § 6 lg 2´3 ei anta“.
19.04.2023 kõik kaasatud menetlusosalejad  kooskõlastasid ehitusloa eelnõu.
Narva Linnavalituse Linnamajandusamet kooskõlastas „tingimisi“ märkusega:

„Enne kaevetööde alustamist on vaja esitada kaeveloa taotlus“.
Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2. ÕIGUSLIKUD ALUSED

1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse.

4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
5. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt   sisaldab ehitisi, mille ehitamisest peab teavitama, siis asendab ehitusteatist ehitusluba.
3. OTSUS

1. Anda ehitusluba Kraavi tn 2 // Kraavi tänav kinnistutel Narva Vanalinna Riigikooli hooviala ja selle teenindamiseks vajalike ehitiste (kanalisatsiooni- ja sademeveetorustike K11, K21, K2) rajamiseks vastavalt ehitusprojektile “NVR_PP_v03_Kraavi2“, peaprojekteerija OÜ Lootuspark.  
2. Jätta  algatamata Kraavi tn 2 // Kraavi tänav kinnistutel Narva Vanalinna Riigikooli hooviala ja selle teenindamiseks vajalike ehitiste (kanalisatsiooni- ja sademeveetorustike K11, K21, K2)  rajamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale.
3. Kohustada ehitustööde tellijat tagada märkuste täitmine, mis on käesoleva korralduse  punktis 1  esitatud Narva Linnavalitsuse Linnamajandusameti poolt  ning ehitusloal loetletud märkused.
4. RAKENDUSSÄTTED  
1. Korraldus jõustub seadusega ettenähtud korras.

2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 
      Katri Raik                                                                        Üllar Kaljuste
      Linnapea                                                                          Linnasekretär  
